b'\n_START_ARTICLE_\nDhamar (maakunta)\n_START_PARAGRAPH_\nDhamarin maakunta (arab. \xd8\xb0\xd9\x85\xd8\xa7\xd8\xb1\xe2\x80\x8e , \xe1\xb8\x8eam\xc4\x81r) on Jemenin maakunta. Sen pinta-ala on noin 7\xc2\xa0600 neli\xc3\xb6kilometri\xc3\xa4 ja asukasluku noin 1\xc2\xa0649\xc2\xa0400. Maakunnan hallinnollinen keskus on Dhamar._NEWLINE_Ensimm\xc3\xa4inen varma maininta Dhamarista on 1200-luvun alusta. Se oli pitk\xc3\xa4\xc3\xa4n zaidilaisuuden keskus. Dhamarin maakunta on perustettu vuonna 1973 jakamalla Ridan maakunta Dhamariksi ja Al Baydaksi._NEWLINE_Maakunta on p\xc3\xa4\xc3\xa4asiassa vuoristoista yl\xc3\xa4nk\xc3\xb6aluetta. Alueen laaksot soveltuvat maanviljelyyn, ja t\xc3\xa4rkeimm\xc3\xa4t viljelytuotteet ovat ravintokasvit. Dhamarissa my\xc3\xb6s kaivetaan hopeaa ja mineraaleja.'